# Seurakuntaneuvoston kokous 1/2016

Kokousaika: tiistai 9.2.2016 klo 17.30-19.45

Paikka: Hakavuoren kirkon seurakuntasali

Osanottajat: Heltelä Marja puheenjohtaja

Alanko Pauliina jäsen

Halmetoja Leea jäsen

Kiilunen Aapo jäsen

Lanamäki Antti jäsen

Leskinen Heikki jäsen

Liimatainen Anita jäsen

Mathlin Teijo jäsen

Matsinen Tytti jäsen

Mithiku Hanna jäsen

Nuorteva Liisa jäsen

Rantakari Ilari jäsen

Suolanen Samuli jäsen (poistui kohdassa 13, klo 19.30)

Sääksi Tuula jäsen

Vuori Timo jäsen

Leila Tolin sihteeri

Muut: Timo Nikunen ystävyysseurakuntatyön työryhmän jäsen,

kutsuttuna asiantuntijana

1. Kokouksen avaus

Puheenjohtaja avasi kokouksen.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 2.2.2016.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Todetaan kokouksen laillisuus ja päätösvaltaisuus.

Päätös: Esityksen mukaan.

1. Pöytäkirjan tarkastajien valinta

Seurakuntaneuvoston pöytäkirjantarkastajat valitaan aakkosjärjestyksessä vuorollaan. Pöytäkirjan tarkastajat toimivat tarvittaessa ääntenlaskijoina sekä vastaavat yhdessä kokouksen iltahartaudesta.

Esitys: Valitaan pöytäkirjan tarkastajiksi Liisa Nuorteva ja Ilari Rantakari.

Päätös: Pöytäkirjan tarkastajiksi nimettiin Ilari Rantakari ja Samuli Suolanen.

1. Esityslistan hyväksyminen

Esitys: Seurakuntaneuvosto hyväksyy esityslistan.

Päätös: Muihin asioihin lisätään: Toimintakulttuurin muutoksen aikataulu.

Ystävyysseurakuntavierailu 30.3. Haagaan.

Anita Liimataisen asia.

Tiedotustyöryhmän terveiset, Tytti Matsinen.

1. Varapuheenjohtajan toimiminen seurakuntaneuvoston kokousten puheenjohtajana

Seurakuntaneuvoston varapuheenjohtajan toimimisesta seurakuntaneuvoston kokouksen puheenjohtajana on voimassa, mitä siitä kirkkojärjestyksessä säädetään (KL 10:2).

Seurakuntayhtymissä kirkkoneuvostoa vastaa seurakuntaneuvosto. Varapuheenjohtaja toimii puheenjohtajana kirkkoneuvoston kokouksessa

1) kirkkoherran ollessa estynyt tai esteellinen; sekä

2) muutoinkin kirkkoherran ja kirkkoneuvoston yhteisellä päätöksellä varapuheenjohtajan annettua siihen suostumuksensa.

Päätös voidaan tehdä myös määräajaksi, kuitenkin enintään kirkkoneuvoston toimikaudeksi tai siihen saakka, kun kirkkoherra taikka varapuheenjohtaja vaihtuu.(KJ 9:1 / 8.11.2002/843/2003)

Varapuheenjohtajan toimiminen puheenjohtajana tarkoittaa puheenjohtajuutta seurakuntaneuvoston kokouksessa. Seurakuntaneuvoston puheenjohtajuus säilyy edelleen virkaan sidottuna kirkkoherralla, jolla on myös äänivalta neuvoston kokouksessa. Kirkkoherra toimii kokousten kokokoonkutsujana. Hän toimii seurakuntaneuvoston esittelijänä virka-asemastaan käsin.

Varapuheenjohtajan toimiessa kokouksen puheenjohtajana hänen ääni ratkaisee tasaäänitilanteissa kokouksen kannan. Hän myös päättää, mitä pöytäkirjaan kirjataan kokouksen kulusta ja päätöksestä. Mikäli ääntenlaskijat ovat eri mieltä, tuodaan asia seuraavaan neuvoston kokoukseen normaalin menettelytavan mukaisesti.

Mikäli seurakuntaneuvoston enemmistö, varapuheenjohtaja tai kirkkoherra ilmaisee tahtonsa siirtyä takaisin aikaisempaan käytäntöön, jonka mukaan kirkkoherra toimii neuvoston puheenjohtaja, tulee siihen siirtyä.

Seurakuntaneuvosto valitsi kokouksessaan 12.1.2015 neuvoston varapuheenjohtajaksi Hanna Mithikun. Kirkkoherra Marja Heltelä ja varapuheenjohtaja Hanna Mithiku ovat keskustelleet varapuheenjohtajan toimimisesta seurakuntaneuvoston kokousten puheenjohtajana. He ovat yksimielisiä menettelytapaan siirtymisestä.

Esitys: 1) Seurakuntaneuvoston varapuheenjohtaja Hanna Mithiku toimii puheenjohtajana seurakuntaneuvoston kokouksissa vuoden 2016 loppuun saakka.

2) Silloin kun varapuheenjohtaja on estynyt saapumaan kokoukseen tai on esteellinen, kirkkoherra toimii neuvoston kokouksessa puheenjohtajana.

3) Seurakuntaneuvoston kokouskutsut lähettää kirkkoherra.

Päätös: Esityksen mukaan.

Hanna Mithiku siirtyi kokouksen puheenjohtajaksi.

1. Ilmoitusasiat

Seurakuntaneuvoston pöytäkirja 10/2015 (liite 1)

Kirkkoherra kertoo Hakavuoren kirkon kuntoselvityksestä.

Esitys: Seurakuntaneuvosto merkitsee ilmoitusasiat tiedoksi.

Käsittely: Marja Heltelä jakoi tutkimusselostuksen kosteus- ja sisäilmateknisestä kuntotutkimuksesta koskien Hakavuoren kirkon pohjakerrosta.

Iltapäiväkerhotilan käyttökielto jatkuu edelleen. Rakenneavauksien ja mikrobianalyysien perusteella puurakenteissa ja eristekerroksissa on kosteus- ja mikrobivaurioita. Vaurion aiheuttaja on todennäköisesti maaperästä betonilaattaan siirtyvä kosteus ja/tai paikalliset putkivuodot. Kosteusjälkiä, jotka viittaavat pihakannen vuotoon, selvitetään edelleen. Salaojakaivojen ja muiden tiivistämättömien luukkujen kautta voi kulkeutua hajuja ja epäpuhtauksia, jotka voivat heikentää tilojen ilmanlaatua ja aiheuttaa tilojen käyttäjille oireilua. Tarkoituksena on saattaa tila käyttökuntoon. Pöytäkirjan liitteenä tutkimusselostus.

Päätös: Merkittiin tiedoksi.

1. Kirkkoherran päätökset

Seurakuntaneuvostolle toimitetaan mahdollista siirtämistä varten kirkkoherran (OS 8§) tekemien päätösten päätösluettelo 1/2016 (liite 2).

Esitys: Merkitään tiedoksi.

Päätös: Kirkkoherran päätöksiä ei ollut.

1. Ystävyysseurakuntatyön tilannekatsaus

Seurakuntaneuvosto keskusteli 2.2.2015 kokouksessaan ystävyysseurakuntiemme kanssa tehtävästä yhteistyöstä. Haagan seurakunnalla on kaksi ystävyysseurakuntaa Virossa, Jôelähtmen

seurakunta ja Haapsalun seurakunta. Lisäksi on pidetty rovastikuntatasolla

yllä Sortavala-yhteistyötä. Menneinä vuosikymmeninä Haagan seurakunnan ja ystävyysseurakuntien välinen yhteistyö on ollut vilkasta. Todettiin, että tällä hetkellä seurakunnassa ei ole toimivaa ystävyysseurakuntatiimiä tai -työryhmää.

Seurakuntaneuvosto perusti työryhmän, jonka tarkoituksena oli selvittää ystävyysseurakuntatyön tavoitteita ja mahdollisuuksia. Työryhmään nimettiin Timo Nikunen, Ilari Rantakari ja Samuli Suolanen. Työryhmälle annettiin valtuudet kutsua ryhmään tarpeen vaatiessa lisää jäseniä. Työryhmän oli määrä tehdä selvitys, jossa kartoitetaan ystävyysseurakuntien sekä Sortavala-yhteistyön toiveet ja mahdollisuudet.

Esitys: Seurakuntaneuvosto kuulee ystävyysseurakuntatyön työryhmän selvityksen ja käy asiasta keskustelun.

Käsittely Timo Nikunen esitteli ystävyysseurakuntatyön historiaa. Huopalahden ja Haapsalun seurakunnat ovat solmineet ystävyysseurakuntasopimuksen vuonna 1993 kirkkoherrojen Matti Hakkarainen ja Tiit Salumäe aloitteesta. Koopatalo oli rippikoululaisten ahkerassa käytössä kunnes talon huonon kunnon vuoksi, sitä ei enää voitu käyttää. Hyvät yhteydet ovat säilyneet tapaamisten muodossa.

Hakavuoren ja Jõelähtmen seurakunta ovat solmineet sopimuksen vuonna 1991. Vt. kirkkoherra Jukka Palola vironkielentaitoisena piti yllä henkilökohtaisia suhteita seurakuntaan, lähinnä kirkkoherra Markus Kirjaan, joka ei puhu suomea. Mukavia matkamuistoja on, mutta jatkuvana haasteena on resurssipula. Jõelähtmen seurakunta ei pysty suoriutumaan tarvittavista korjauksista, esim. kirkon tornin korjaus. Ihmisiä ei saada seurakunnan jäseneksi vaikka he muuttaisivat alueelle, koska Virossa on mahdollista olla vaihtamatta seurakuntaa osoitteen muuttuessa. Toiveena on, että henkilökohtaisia suhteita pystyttäisiin pitämään yllä.

Timo Nikunen kertoi, että keskeinen yhteydenpito on viime vuosina keskittynyt Sortavala-yhteyteen, jota työtä on tehty rovastikunnallisesti. Viime syksynä on kokoonnuttu Pitäjänmäen kirkolla. Tapaamisen yhteydessä sovittiin, että rovastikunnan seurakunnat avustavat Sortavalan seurakuntaa 2000 euroa / vuosi. Yhden seurakunnan osuus on 400 euroa / vuosi. Avustusta on ajateltu käytettäväksi esim. myöntämällä stipendejä nuorisotyöhön maksamalla opiskelijoiden viisumikustannukset / vuosi. Avustus ohjataan Inkerin kirkon kautta. Innostuneita henkilöitä on löytynyt ainakin Kannelmäen seurakunnasta, lisää tarvittaisiin mukaan toimintaan. Suunniteltu matka keväälle 2016 ei toteudu vähäisen osallistujamäärän vuoksi.

Ystävyysseurakuntatyön työryhmä toivoo informaatiota työskentelyn pohjaksi sekä tiedon levittämistä seurakunnan ryhmissä, piireissä ja kirkkokahvilla. Työntekijälinkki koetaan tarpeelliseksi.

Päätös: Merkittiin tiedoksi.

1. Hakemus sivutoimilupaa varten

Seurakuntapastori Sami Lahtinen on anonut sivutoimilupaa 2h/vko (liite 3) toimiakseen eri puolella Suomea vuonna 2016 järjestettävien jäärippileirien vastuupappina. Sivutoimilupaa hän on anonut 31.8.2016 saakka.

Sivutoimilupia sääntelee KL 6:30 §.

Sivutoimella tarkoitetaan virkasuhdetta, palkattua työtä ja pysyväisluonteista tehtävää, josta viranhaltijalla on oikeus kieltäytyä, sekä ammatin, elinkeinon ja liikkeen harjoittamista.

Sivutoimilupa vaaditaan aina päätoimisilta viranhaltijoilta, joilla ei ole määriteltyä työaikaa. Sivutoimiluvan hakemisvelvollisuus koskee pappien ja kanttoreiden lisäksi myös muita kirkon hengellistä työtä tekeviä viranhaltijoita, joihin sovelletaan Suomen evankelis-luterilaisen kirkon työaika-asetusta, sekä niitä kirkollishallinnon johtavia viranhaltijoita, joihin ei sovelleta työaikamääräyksiä. Kyseisten viranhaltijoiden työssä ei eroteta työpäivänä työ- ja vapaa-aikaa, joten sivutoimen hoitamisen edellytyksiä on aina erikseen tutkittava. Heidän osaltaan myös työ, joka suoritetaan vapaapäivinä, on sivutoimiluvan varainen.

Sivutoimiluvasta päättää työnantaja. Seurakunnan papin ja lehtorin viran haltijalle sivutoimiluvan myöntää tuomiokapituli. Muille viranhaltijoille sivutoimiluvan myöntää kirkko- tai seurakuntaneuvosto.

Esitys: Seurakuntaneuvosto puoltaa seurakuntapastori Sami Lahtisen sivutoimilupaa ja lähettää hakemuksen edelleen Helsingin hiippakunnan tuomiokapituliin.

Päätös: Esityksen mukaan.

1. Haagan seurakunnan kappalaisen virka

Haagan seurakunnan kappalaisen virka on ollut täyttämättä 1.8.2014 lähtien. Sitä ennen kyseistä virkaa hoitanut kappalainen oli kaksi vuotta virkavapaalla, eikä virkaan palkattu viransijaista.

Seurakuntaneuvosto haki 6.10.2014 kokouksessaan Helsingin hiippakunnan tuomiokapitulilta viran haettavaksi julistamisen lykkäämistä 31.5.2015 asti, koska harkitsi viranhaltijan siirtämistä seurakuntapastorin virasta kappalaisen virkaan, ilman, että virkaa julistetaan auki. Tällaista tarvetta ei tullut.

Neuvostolla on edelleen neljä vaihtoehtoa viran jatkon suhteen

1. antaa viran erityiset tarpeet viran haettavaksi julistamista varten
2. pyytää enintään vuoden ajaksi kerrallaan viran haettavaksi julistamisen lykkäämistä, jos siihen on erityistä tarvetta
3. viranhaltijan siirtäminen seurakuntapastorin virasta kappalaisen virkaan ilman, että virkaa julistetaan auki (KL 6:38)
4. ilmoittaa tuomiokapitulille, että virka aiotaan lakkauttaa. Tämä tapahtuu yhteisen kirkkovaltuuston kautta.

Seurakunnan papinviroissa palvelee tällä hetkellä kaksi kappalaista, neljä seurakuntapastoria ja kirkkoherra. Haagan seurakunnalla ei ole tarvetta täyttää kolmatta kappalaisen virkaa.

Esitys: Haagan seurakuntaneuvosto antaa Helsingin hiippakunnan tuomiokapitulille tiettäväksi, että se aikoo lakkauttaa 1.8.2014 lähtien täyttämättä olleen kappalaisen viran.

Päätös: Esityksen mukaan.

1. Haagan seurakunnan toimintakertomus 2015

Seurakunnan toimintakertomus tuli lähettää seurakuntayhtymään 5.2.2016 mennessä. Liitteenä toimintakertomus, joka annetaan tiedoksi seurakuntaneuvostolle (liite 4). Seurakunnan työalojen laatimat toimintakertomukset lähetetään vain sähköpostin liitetiedostona (liite 5) ja itse kokoukseen tuodaan muutama tulostettu kappale.

Esitys: Merkitään tiedoksi.

Päätös: Merkittiin tiedoksi.

1. Työalojen vierailut seurakuntaneuvoston kokouksissa

Seurakuntaneuvoston jäsenet tutustuivat seurakunnan eri työmuotoihin ja työntekijöihin 31.1.2015. Lisäksi neuvosto ja työntekijät tutustuivat 3.10.2015 Haagaan ja sen toimintaympäristöön Jäsen 360 –materiaalin avulla.

Neuvoston jäsenet ovat esittäneet toivomuksen, että seurakunnan eri työmuodot esimiehet käyvät vuoron perään neuvoston kokouksissa kertomassa nykytilanteestaan.

Esitys: Seurakuntaneuvosto keskustelee ja sopii seurakunnan eri työmuotojen esittäytymisen muodosta ja sisällöstä.

Käsittely: Keskustelussa todettiin, että työmuodosta on mahdollista saada hyvä poikkileikkaus, kun kyseessä ei ole pelkkä esittely.

Haluttaisiin kuulla n. 10-15 minuutin yhteenveto, mitä haasteita on, miten jaksetaan, ilon aiheista, ehdotuksia mistä työmuodosta luovutaan. Lisäksi esitettiin, että vapaaehtoisia ryhmien vetäjiä otetaan mukaan kertomaan omasta näkövinkkelistään.

Päätös: Merkittiin tiedoksi.

1. Muut asiat
   1. **Seurakuntaneuvoston kevään kokousten ajankohtien varmistaminen ja toimintakulttuurin muutoksen aikataulu**

Kokoukset maanantaisin Hakavuoren kirkolla klo 17.30:

14.3; 18.4 (osallistuvat myös tiiminvetäjät); 23.5. ja 13.6.

Valmisteluryhmän kokoukset Hakavuoren kirkolla klo 17:

ma 7.3; to 7.4; ke 4.5 ja ma 6.6.

Seurakuntaneuvoston ja työntekijöiden yhteisessä kokouksessa la 2.4. klo 9-12 käsitellään toimintakulttuurin muutosta, josta pyydetään lausuntoa 8.5. mennessä. Aikataulu pöytäkirjan liitteenä.

* 1. **Ystävyysseurakuntapäivä ke 30.3. Haagassa**

Loviisasta ja Haapsalusta saapuu vieraita Haagan seurakuntaan. Päivää emännöi kirkkoherra Marja Heltelä. Tarkoitus on lounastaa keskiviikko-kerhossa. Aikataulu päivän osalta tarkentuu. Mukaan ilmoittautuivat Timo Nikunen ja Ilari Rantakari.

Hanna Mithiku esitti, että Ystävyysseurakunnista voisi löytyä halukkuutta kokea valtakunnalliset suuret Lähetysjuhlat, jotka tänä vuonna pidetään Vihdissä 11.-12.6.2016.

* 1. **Anita Liimataisen asia**

Anita Liimatainen pyysi kiinnittämään huomiota tiedotuksen tarkkuuteen. Hän oli havainnut puutteita sekä esitteissä että kirkollisissa ilmoituksissa. Lisäksi hän esitti, että seurakuntailloissa ja kirkkokahvilla käsiteltäisiin hengellisiä ja kristillisiä aiheita. Anita Liimatainen oli myös pohtinut myyjäisten ruokatarjoilua. Hän ehdotti, että ruoan voisi saada lahjoituksena jostakin alueen laitoksesta tai muulta yhteistyökumppanilta.

* 1. **Tiedotustyöryhmän terveiset**

Tytti Matsinen kertoi tiedotuksen suunnitteluryhmän suunnitelmista. Vuosikello 2016 on havaittu tärkeäksi työkaluksi. Adventtimyyjäisiin satsattu viestintä tuotti tulosta. Voidaan todeta, että näkyvyys kannattaa. Seuraava palaveri on ke 25.5. klo 18-19.30 Hakavuoren kirkon seurakuntasalissa. Työalojen edustusta sekä vapaaehtoisia toivotaan mukaan. Sähköistä viestintää kehitetään mm. kuvien muodossa. Tärkeinä pidetään myös paperimainontaa, mm. flyerien muodossa.

1. Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

Kokouksen puolesta

Marja Heltelä Hanna Mithiku Leila Tolin puheenjohtaja puheenjohtaja sihteeri (kohdat 1-5) (kohdat 6-14)

Pöytäkirja on tarkastettu ja hyväksytty\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ilari Rantakari Samuli Suolanen